Қарасай петроглифтері

нобай
 Қарасай петроглифтерінің ерекшеліктері 
Қарасай петроглифтері Маңғыстау облысы, Жармыш ауылының оңтүстік-шығысында және ауылдан 5 шақырым жерде, Шығыс Қаратау шатқалдарының Қарасай атты сайға кірер жерінде (координаты 44°07'51.9"N 52°31'19.6"E) жартас бөліктерінде орналасқан. 

Жартаста атты сарбаздардың сұлбалары, тауешкі және арқар суреттері бейнеленген. Көне суретшілер осы арқылы шайқасты және сол жерді мекендеген бұрынғы жануарларды бейнелеген. 

Қарасай петроглифтерін бұған дейін археолог зерттеушілер мен ғалымдары толық зерттемеген. Осы кезге дейін жарық көрген петроглифтер бойынша ғылыми жұмыстарда кездеспейді. Оның ішінде КСРО кезеңінде басылып шыққан (мысалға, Медоев А. Г. Гравюры на скалах. Сары-Арка, Мангышлак ч. 1 Алма-Ата: «Жалын», 1979 г. 14-17 б.) және Қазақстанның тәуелсіздік кезеңіндегі әдебиеттерде де. 

 Қарасай петроглифтерінің жасы 
Қарасай петроглифтерінің салынған жасын тауешкілердің бейнесіне қарап қола дәуіріне жатқызуға болады. Себебі, қола дәуіріне аңшылық өнерін бейнелеу тән, яғни тауешкі сияқты аңдарды бейнелеу көрініс табады. Сонымен қатар, салт атты адамдардың бейнесін де кездестіруге болады. Алайда, Маңғыстаудың петроглифтері толықтай зерттелмегендіктен, тастағы суреттер одан кейінгі кезеңдерге де, соның ішінде этнографиялық кезеңге жатуы мүмкін. Ал оның примитивті стильде салынуы қола дәуірінде жатқызуға мүмкіндік береді.

Санат:Қазақстан петроглифтері